Admiralitātes sala

Admiralitātes sala () vai Hūcnūvu ( — ‘Lāču cietoksnis’) ir sala Klusā okeāna ziemeļaustrumos Ziemeļamerikas piekrastē, Aleksandra arhipelāga trešā lielākā sala. Administratīvi ietilpst Amerikas Savienoto Valstu Aļaskas pavalstī un ir septītā lielākā valsts sala. Atrodas pašā kontinenta piekrastē, no kuras to atdala 6 km platais Stīvensa šaurums. Frederika šaurums dienvidos Admiralitātes salu atdala no Kuprejanova salas un Kuju salas, bet Četema šaurums rietumos — no Čičagova salas. Sala kalnaina ar spēcīgi izrobotu krasta līniju ar daudziem gariem un šauriem līčiem un pussalām. Sala ir svēta tās pamatiedzīvotājiem tlingitiem un gandrīz visa tās teritorija 1978. gadā pasludināta par nacionālo pieminekli.Admiralty Island National Monument Sala mazapdzīvota, tās vienīgā apdzīvotā vieta ir Angūna rietumu krastā. Salas ziemeļaustrumos kopš 1989. gada darbojas Grīnkrīkas pazemes raktuves, kur iegūst sudrabu, zeltu, cinku un svinu.

Tagadējā vārdā salu par godu Apvienotās Karalistes Admiralitātei nodēvēja Džordža Vankuvera ekspedīcijas kuģa Discovery kapteinis Džozefs Vidbijs 1794. gada vasarā, kad sala tika apkuģota.Vancouver, George; John Vancouver (1801). A voyage of discovery to the North Pacific ocean, and round the world. Vol. I–VI. London: J. Stockdale.

 Atsauces 

 Ārējās saites 

Kategorija:ASV salas
Kategorija:Klusā okeāna salas
Kategorija:Aļaska